ਅੰਮ੍ਰਿਤਸਰ-ਜਾਮਨਗਰ ਐਕਸਪ੍ਰੈਸਵੇਅ
ਅੰਮ੍ਰਿਤਸਰ-ਜਾਮਨਗਰ ਐਕਸਪ੍ਰੈਸਵੇਅ (NH-754) ਭਾਰਤ ਦੇ ਉੱਤਰ-ਪੱਛਮੀ ਹਿੱਸੇ ਵਿੱਚ 1,257 ਕਿਲੋਮੀਟਰ ਲੰਬਾ, 4/6-ਲੇਨ ਚੌੜਾ ਐਕਸਪ੍ਰੈਸਵੇਅ ਹੈ। ਐਕਸਪ੍ਰੈਸਵੇਅ ਅੰਮ੍ਰਿਤਸਰ ਅਤੇ ਜਾਮਨਗਰ ਵਿਚਕਾਰ ਦੂਰੀ ਅਤੇ ਸਮਾਂ ਪਹਿਲਾਂ ਦੇ 1,430 ਕਿਲੋਮੀਟਰ ਤੋਂ ਘਟਾ ਕੇ 1,316 ਕਿਲੋਮੀਟਰ (ਕਪੂਰਥਲਾ-ਅੰਮ੍ਰਿਤਸਰ ਸੈਕਸ਼ਨ ਸਮੇਤ) ਅਤੇ ਸਮਾਂ 26 ਘੰਟਿਆਂ ਤੋਂ ਘਟਾ ਕੇ ਸਿਰਫ 13 ਘੰਟੇ ਕਰ ਦੇਵੇਗਾ। ਇਹ ਭਾਰਤਮਾਲਾ ਅਤੇ ਅੰਮ੍ਰਿਤਸਰ-ਜਾਮਨਗਰ ਆਰਥਿਕ ਗਲਿਆਰੇ ਦਾ ਇੱਕ ਹਿੱਸਾ ਹੈ। ਇਹ ਚਾਰ ਰਾਜਾਂ ਪੰਜਾਬ, ਹਰਿਆਣਾ, ਰਾਜਸਥਾਨ ਅਤੇ ਗੁਜਰਾਤ ਵਿੱਚੋਂ ਲੰਘੇਗੀ।

ਵਿਸ਼ੇਸ਼ਤਾ
ਐਕਸਪ੍ਰੈਸਵੇਅ ਰਣਨੀਤਕ ਤੌਰ 'ਤੇ ਮਹੱਤਵਪੂਰਨ ਹੈ, ਕਿਉਂਕਿ ਇਹ ਐਚਐਮਈਐਲ ਬਠਿੰਡਾ, ਐਚਪੀਸੀਐਲ ਬਾੜਮੇਰ ਅਤੇ ਆਰਆਈਐਲ ਜਾਮਨਗਰ ਦੀਆਂ 3 ਵੱਡੀਆਂ ਤੇਲ ਰਿਫਾਇਨਰੀਆਂ ਨੂੰ ਜੋੜੇਗਾ। ਇਹ ਗੁਰੂ ਨਾਨਕ ਦੇਵ ਥਰਮਲ ਪਲਾਂਟ (ਬਠਿੰਡਾ) ਅਤੇ ਸੂਰਤਗੜ੍ਹ ਸੁਪਰ ਥਰਮਲ ਪਾਵਰ ਪਲਾਂਟ (ਸ੍ਰੀ ਗੰਗਾਨਗਰ) ਨੂੰ ਵੀ ਜੋੜੇਗਾ। ਇਹ ਐਕਸਪ੍ਰੈਸਵੇਅ ਬਠਿੰਡਾ ਵਿਖੇ ਪਠਾਨਕੋਟ-ਅਜਮੇਰ ਐਕਸਪ੍ਰੈਸਵੇਅ ਆਰਥਿਕ ਗਲਿਆਰੇ ਦੇ ਲੁਧਿਆਣਾ-ਬਠਿੰਡਾ-ਅਜਮੇਰ ਐਕਸਪ੍ਰੈਸਵੇਅ ਨੂੰ ਮਿਲੇਗਾ। ਐਕਸਪ੍ਰੈਸਵੇਅ 'ਤੇ ਨਿਰਮਾਣ ਦਾ ਕੰਮ ਹਰਿਆਣਾ ਅਤੇ ਰਾਜਸਥਾਨ ਵਿੱਚ 2019 ਵਿੱਚ ਸ਼ੁਰੂ ਹੋਇਆ ਸੀ, ਅਤੇ ਇਸਦੇ ਸਤੰਬਰ 2023 ਤੱਕ ਪੂਰਾ ਹੋਣ ਦੀ ਉਮੀਦ ਹੈ।

ਹਵਾਲੇ
 
ਨੈਸ਼ਨਲ ਹਾਈਵੇ